# ברנרד דה פונטנל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ברנרד דה פונטנל

ברנרד דה פונטנל (בצרפתית: Bernard de Fontenelle)‏ (17 בפברואר 1657 - 9 בינואר 1757), פילוסוף ומדען צרפתי. כיהן כנשיא האקדמיה הצרפתית למדעים.

פונטנל נולד בעיר רואן (כיום בירת חבל נורמנדי עלית) לאב שהיה פרקליט בפרלמנט של רואן ולאם שהייתה אחותם של המחזאים פייר ותומה קורניי. הוא למד בקולג' של הישועים ברואן והצטיין בלימודיו. פונטנל נועד להיות פרקליט כאביו, אולם בילה את חייו כפילוסוף וכמדען. הוא החל כמשורר והתחרה על פרס האקדמיה הצרפתית אך ללא הצלחה. ב- 1680 היה נוכח בכישלון הטרגדיה שלו "אספאר" שאחרי כן העלה באש.

ב- 1683 ספרו "דיאלוג חדש של המתים" זכה להצלחה רבה. ב- 1686 פרסם את "שיחות על ריבוי העולמות" שביסס את מעמדו כסופר מן המדרגה הראשונה. פונטנל שם לעצמו כמטרה להסביר לציבור את התאוריות האסטרונומיות של רנה דקארט.

ב- 1687 עבר להתגורר בפריז. הוא התפרסם בחברת המשכילים הצרפתים של התקופה, אך שלא כוולטר נמנע מלהרבות באויבים. ב- 1691 נבחר לאקדמיה הצרפתית למרות התנגדותם של ניקולה בואלו ושל ז'אן רסין. ב- 1697 נבחר לנשיא האקדמיה הצרפתית למדעים, משרה שבה שימש במשך ארבעים ושתיים שנה. בתפקידו זה כתב את "ההיסטוריה של התחדשות האקדמיה למדעים" שהופיע בשלושה כרכים (1708, 1717 , 1722).

ברנרד דה פונטנל נפטר בפריז ב- 1757.

רעיונותיו הפילוסופיים של פונטנל (על תיקון החברה) והמדעיים (על אפשרות של חיים בכוכבים אחרים) היו חידוש בדורו, והוא מציג אותם בספרו "שיחות על ריבוי העולמות".

בציטוט מפורסם מספרו נאמר: "אני יכול לראות מכאן כיצד נראים תושביו של נוגה - הם דומים למורים של גרנדה, אנשים נמוכים וכהי עור, שהשמש שזפתם, מלאי חוכמה ומזג לוהט, תמיד מאוהבים, כותבים חרוזים, אוהבי מוזיקה, עורכים פסטיבלים, נשפי מחולות ותחרויות בכל יום ויום."

עוד ציטוט מוכר מספרו הוא הגדרתו את המדע כ"שילוב של שני דברים: סקרנות וקוצר ראייה".

מיזמי קרן ויקימדיה |  |
ציטוטים בוויקיציטוט: ברנרד דה פונטנל

ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.

מקור: http://he.wikipedia.org../../../%D7%91/%D7%A8/%D7%A0/%D7%91%D7%A8%D7%A0%D7%A8%D7%93_%D7%93%D7%94_%D7%A4%D7%95%D7%A0%D7%98%D7%A0%D7%9C.html

קטגוריות: קצרמר אישים | מדענים צרפתים | פילוסופים צרפתים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- 日本語
- Polski
- Português
- Türkçe